b'\n_START_ARTICLE_\nAstianpesuaine\n_START_PARAGRAPH_\nAstianpesuaine on pesuainetta, jota k\xc3\xa4ytet\xc3\xa4\xc3\xa4n astioiden pesussa. Astianpesuaineita on sek\xc3\xa4 k\xc3\xa4sin ett\xc3\xa4 koneelliseen pesuun tarkoitettuja. K\xc3\xa4sinpesussa mekaaninen liike poistaa suuren osan astioiden liasta, joten k\xc3\xa4siastianpesuaineissa ei tarvita niin paljon pesevi\xc3\xa4 kemikaaleja kuin astianpesukoneille tarkoitetuissa aineissa. K\xc3\xa4sipesuaineet ovat pH-arvoltaan l\xc3\xa4hell\xc3\xa4 neutraalia, ja ne suunnitellaan mahdollisimman v\xc3\xa4h\xc3\xa4n ihoa vahingoittaviksi. Konepesuaineissa k\xc3\xa4ytet\xc3\xa4\xc3\xa4n enemm\xc3\xa4n pesevi\xc3\xa4 ainesosia kuin k\xc3\xa4sipesuaineissa, koska konepesussa ei ole mukana samanlaista mekaanista liikett\xc3\xa4 kuin astioiden k\xc3\xa4sipesussa.'